تورکیه‌ده فعالیت گؤستره‌ن آزینلیق جماعتلری نماینده‌لری، اونلارا باسقی ائدیلدیگی یولوندا‌کی ادعالاری اورتاق آچیقلامایلا یالانلادی.
روم اورتودوکسلاری پاتریارکی پاتریارک ۱.جی بارتولوموس، تورکیه ارمنیلری پاتریارک وکیلی باش پیسکوپوس آرام آتشیان و تورکیه یهودی خاخام باشیسی راو ایساک هالئوانین دا آرالارین‌دا اولدوغو آزینلیق جماعتلری نماینده‌لری، موختلیف دینلره منسوب شخصلرین باسقییا معروض قالدیغی ادعالاری اوزرین‌ده اورتاق آچیقلاما یاییملا‌دی.
آچیقلاما‌دا، سون دؤورلرده قامواویونا عکس اولونان بعضی سیاسی ایفاده‌لرده، فرق‌لی دین و اینانج منسوبو توپلوملارا اینانجلارینی یاشامالاری و عبادتلرینی یئرینه یئتیرمه‌لری ایله باغلی محدودیتلر و باسقیلار اولدوغونون ادعا ائدیلدیگی بیلدیریله‌رک،
"اولکه‌میزده عصرلردن بری یئرلشمیش مختلیف دین و اینانج منسوبو قدیم توپلوملارین دینی نماینده‌لری و واقف یؤنتیجیلری اولاراق اینانجیمیزی سربست یاشاییر و عنعنه‌لریمیزه گؤره، عبادتلریمیزی سربست یئرینه یئتیریریک. باسقی اولدوغونو ادعا ائد‌ن و/و یا ایماء ائد‌ن آچیقلامالار تامامیله اساس‌سیزدیر و مقصدینی آشماقدادیر گئچمیشده یاشانیلان بیر چوخ چتین‌لیک و عدالت‌سیزلیک زامان ایچین‌ده حل ائدیلمیش‌دیر. قامواویونو دوزگون ایستیقامت‌ده بیلگیلندیرمه مسئولیتی و شعورو ایله بو اورتاق آچیقلامانی وئریریک" ایفاده‌لری ایشله‌دیلدی.
